Gratis eilandvakansie vir “liefdevolste persoon”Hawaii. Foto: Facebook CTV News berig dat Cody en Eva Borek die gratis vakansie ontvang het nadat hulle ŉ motor gekoop het by ‘n plaaslike motorhandelaar. Die paartjie het egter besluit om die vakansie vir iemand te gee “wat ander mense se harte warm maak”. Die Boreks het ŉ Facebook-blad opgestel waar inwoners van Alberta mense kan nomineer om ŉ kans te staan om die vakansie te wen. Die vakansie sluit gratis vyfster-verblyf, retoer vliegkaartjies en sekere maaltye in. Die egpaar sal op 25 Januarie die wenner kies.